b'\n_START_ARTICLE_\nVesoljni potop in Kurent\n_START_SECTION_\nObnova\n_START_PARAGRAPH_\nPravljica o Kurentu in Vesoljnem potopu, kot kazni za \xc4\x8dlove\xc5\xa1ko pokvarjenost ima veliko razli\xc4\x8dic.\n_START_SECTION_\nPrva razli\xc4\x8dica\n_START_PARAGRAPH_\nNa za\xc4\x8detku sveta je bila zemlja pusta, povsod je bilo samo kamenje. Bogu je bilo \xc5\xbeal, zato je poslal na zemljo svojega petelina, da bi jo oplodil. Nebe\xc5\xa1ki petelin se je spustil na pe\xc4\x8dine zemlje in znesel jajce, ki je imelo \xc4\x8dude\xc5\xbene mo\xc4\x8di. Iz jajca je priteklo sedem rek, ki so napolnile pokrajino z vodo._NEWLINE__NEWLINE_Narava je za\xc4\x8dela zeleneti, vse je rastlo brez \xc4\x8dlovekovega truda in prizadevanja. Ljudje so \xc5\xbeiveli v raju in delali le za razvedrilo. Visoke gore so jih varovale pred burjo in nasiljem. Na ljudi pa je pazil tudi petelin, vsak dan jim je kikirikal in jih tako opominjal kdaj morajo jesti, delati, spati..._NEWLINE__NEWLINE_Ljudje so bili sre\xc4\x8dni, vendar so se kmalu naveli\xc4\x8dali njegovega neprestanega opominjanja. Boga so prosili, naj jih re\xc5\xa1i petelina, ta pa je usli\xc5\xa1al njihovo \xc5\xbeeljo in ga nagnal iz nebes. Preden je petelin od\xc5\xa1el, jih je posvaril, naj se pazijo jezera._NEWLINE__NEWLINE_Tako ni ve\xc4\x8d nih\xc4\x8de omejeval njihove svobode. Kmalu so pa se ljudje niso ve\xc4\x8d ravnali po navodilh, ni jim bilo mar za red. Za\xc4\x8dele so se pojavljati bolezni in druge nejevolje. Nebe\xc5\xa1kega petelina so hoteli nazaj, vendar je bilo za to \xc5\xbee prepozno, saj je za vedno izginil. Spomnili so se na njegovo svarilo, vendar niso nazumeli, kaj jim je hotel s tem povedati. Okoli jezera so postavili stra\xc5\xbeo._NEWLINE__NEWLINE_Ljudje so postajali vse bolj leni, cele dneve so samo pole\xc5\xbeavali in uni\xc4\x8devali naravo. Nekdo pa je na vsak na\xc4\x8din hotel vedeti, zakaj ni vode ve\xc4\x8d ali pa manj. Odgovorili so mu, da je tako zaradi petelina. Med tremi lenuhi so je vnel prepir, saj je eden trdil, da je vode preve\xc4\x8d, drugi, da je je premalo. Tretji pa je mislil, da imata oba prav in da bi morali razbiti jajce nebe\xc5\xa1kega petelina, ter napeljati toliko vode do vsakega, kolikor je potrebuje._NEWLINE__NEWLINE_Vsi so se strinjali s tretjim mislecem. Odpravili so se na goro in s kamnom razbili jajce. Iz jajca pa je priteklo toliko vode, da so se skoraj vsi utopili._NEWLINE__NEWLINE_Pred potopom se je re\xc5\xa1il le stra\xc5\xbear, ki je bil Kranjec po rodu. Na zadnjem nepoplavljenem vrhu se je oklenil vinske trte. Vinska trta je bila rastlina, ki jo je varoval Kurent. Usmilil se je Kranjca in pove\xc4\x8dal trto Po njej je stra\xc5\xbear splezal med oblake in tam \xc4\x8dakal na konec potopa. Po devetih letih je voda odtekla in zemlja se je posu\xc5\xa1ila. Za zahvalo je Kurent od Kranjca zahteval, da morajo on in njegovi potomci za vedno \xc4\x8dastiti vinsko trto ter piti njeno vino.\n_START_SECTION_\nDruga razli\xc4\x8dica\n_START_PARAGRAPH_\nDokler so stari Slovenci \xc5\xa1e malikovali, so mislili, da je v za\xc4\x8detku sveta presre\xc4\x8dna doba; da je kruh na drevju rastel in da je bilo p\xc5\xa1eni\xc4\x8dno klasje pol se\xc5\xbenja dolgo. Sre\xc4\x8dni ljudje so bili sprva dobri, kmalu pa so se pokvarili in postali hudobni._NEWLINE__NEWLINE_Duhovi so zato sklenili, da bodo pokon\xc4\x8dali svet. Pri\xc4\x8delo je stra\xc5\xa1no de\xc5\xbeevati in zemljo je zalila voda. Skoraj vsi ljudje so potonili, le \xc5\xa1tirim se je uspelo re\xc5\xa1iti. O treh povest mol\xc4\x8di, pove nam le, kako se je uspelo \xc4\x8detrtem re\xc5\xa1iti. Na visokem hribu se je vinska trta s svojim vr\xc5\xa1i\xc4\x8dem dotikala neba. Te se je \xc4\x8detrti oprijel in za\xc4\x8del plezati po njej._NEWLINE__NEWLINE_To je videl Kurent, ki je pri starih Slovanih zelo spo\xc5\xa1tovan bog. Razveselil se je tega, da \xc4\x8dlovek i\xc5\xa1\xc4\x8de pomo\xc4\x8d na trti, ki je bila posve\xc4\x8dena njemu in se ga usmilil. Voda je za\xc4\x8dela odtekati in zemlja se je posu\xc5\xa1ila._NEWLINE__NEWLINE_Re\xc5\xa1eni je moral Kurentu, svojemu re\xc5\xa1itelju, obljubiti, da bo zmeraj spo\xc5\xa1toval njemu posve\xc4\x8deni zeli\xc5\xa1\xc4\x8di in u\xc5\xbeival njune sadove. Ti dve zeli\xc5\xa1\xc4\x8di sta bili ajda in vinska trta. Re\xc5\xa1eni \xc4\x8dlovek je vzel trtino sadiko in ajdino bilko, ter se odpravil po svetu iskat domovino. Ustavil se je na bregovih Jadransko morje in posadil ajde ter vinsko trto. \xc5\xa0e dandanes imajo na Proseku zelo dobro vino in Kranjci, njegovi potomci, \xc5\xa1e zdaj \xc5\xbeive ve\xc4\x8didel od ajde._NEWLINE__NEWLINE_Ti \xc5\xa1tirje re\xc5\xa1eni ljudje so se razpr\xc5\xa1ili na vse \xc5\xa1tiri strani zemlje in spet napolnili zemljo.'